**คู่มือสำหรับประชาชน : การขอความยินยอมหรือขออนุญาตใช้ประโยชน์ที่ดินในเขตปฏิรูปที่ดินกิจการผลิตพลังงานไฟฟ้าจากพลังงานลม ได้รับอนุญาตตามระเบียบคณะกรรมการปฏิรูปที่ดินเพื่อเกษตรกรรม ก่อนวันที่ 23 มิถุนายน 2560 และการดำเนินการอันเกี่ยวเนื่องกับกิจการผลิตไฟฟ้าจากพลังงานลม**

**หน่วยงานที่ให้บริการ :** สำนักงานการปฏิรูปที่ดินจังหวัดราชบุรีกระทรวงเกษตรและสหกรณ์

**หลักเกณฑ์ วิธีการ เงื่อนไข (ถ้ามี) ในการยื่นคำขอ และในการพิจารณาอนุญาต**

1. ผู้ขอความยินยอมหรือขออนุญาตเป็นบุคคลธรรมดาหรือนิติบุคคลที่จัดตั้งขึ้นตามกฎหมาย ซึ่งได้รับที่ได้รับอนุญาตตามระเบียบ คปก. ว่าด้วย หลักเกณฑ์ วิธีการ และเงื่อนไขในการอนุญาตและการให้ผู้รับอนุญาตถือปฏิบัติในการใช้ที่ดินหรืออสังหาริมทรัพย์สำหรับกิจการที่เป็นการสนับสนุน หรือเกี่ยวเนื่องกับการปฏิรูปที่ดินเพื่อเกษตรกรรม พ.ศ. 2541 ก่อนวันที่คำสั่งหัวหน้า ค.ส.ช. ที่ 31/2560 ใช้บังคับ  
  
2. สถานที่ยื่นคำขอ ณ สำนักงานการปฏิรูปที่ดินเพื่อเกษตรกรรม (ส.ป.ก.) หรือ สำนักงานการปฏิรูปที่ดินจังหวัด (ส.ป.ก.จังหวัด) ท้องที่ที่ประสงค์จะใช้ประโยชน์ที่ดิน ให้ยื่นคำขอตามแบบที่สำนักงานการปฏิรูปที่ดินเพื่อเกษตรกรรมกำหนด  
  
3. เมื่อ ส.ป.ก. หรือ ส.ป.ก.จังหวัด ได้รับคำขอความยินยอมหรือขออนุญาต พร้อมเอกสารหลักฐาน เจ้าหน้าที่จะตรวจสอบความถูกต้องและครบถ้วน และออกใบรับคำขอไว้เป็นหลักฐาน และดำเนินการ ดังนี้  
  
 3.1 กรณีคำขอความยินยอมหรือขออนุญาต เอกสารและหลักฐานไม่ถูกต้องหรือไม่ครบถ้วน เจ้าหน้าที่จะแจ้งให้ผู้ยื่นคำขอแก้ไขคำขอความยินยอมหรือขออนุญาต หรือจัดส่งเอกสารหลักฐานให้ถูกต้องครบถ้วนภายในเวลาที่กำหนดโดยบันทึกความบกพร่องและรายการเอกสารหรือหลักฐานที่จะต้องยื่นเพิ่มเติมไว้ในใบรับคำขอ  
  
 3.2 กรณีผู้ขอความยินยอมหรือขออนุญาต ไม่ดำเนินการแก้ไขคำขอหรือไม่จัดส่งเอกสารหรือหลักฐานที่เจ้าหน้าที่ได้แจ้งไว้ในใบรับคำให้ถูกต้องและครบถ้วน ภายในเวลาที่กำหนดไว้ตาม ข้อ 3.1 ให้ถือว่าคำขอนั้นเป็นอันยกเลิก  
  
 3.3 ส.ป.ก. หรือ ส.ป.ก.จังหวัด จะยกเลิกคำขอความยินยอมหรือขออนุญาต และมีหนังสือแจ้งทางไปรษณีย์ลงทะเบียนตอบรับ  
  
4. การดำเนินการอันเกี่ยวเนื่องกับกิจการผลิตไฟฟ้าจากพลังงานลมให้ยื่นคำขอความยินยอมหรือขออนุญาตพร้อมกันกับคำขอกรณีกิจการผลิตไฟฟ้าจากพลังงานลมเพื่อพิจารณาในคราวเดียว โดยให้แสดงหนังสือยินยอมหรือสละสิทธิในที่ดินหรือสละคำขอรับการจัดที่ดินของเกษตรกร ซึ่งระบุเงื่อนไขให้การยินยอมหรือสละสิทธิหรือสละคำขอนั้นมีผลต่อเมื่อผู้ยื่นคำขอฉบับนี้ได้รับความยินยอมหรืออนุญาตจาก คปก. และดำเนินการเยียวยาหรือชดเชยเกษตรกรตามข้อตกลงระหว่างผู้ยื่นคำขอกับเกษตรกรที่แนบท้ายหนังสือยินยอมหรือหนังสือสละสิทธิ  
  
5. เมื่อคณะกรรมการปฏิรูปที่ดินเพื่อเกษตรกรรม (คปก.) พิจารณาคำขอความยินยอมหรือขออนุญาต ส.ป.ก. จะมีหนังสือแจ้งผลการพิจารณาให้ผู้ยื่นคำขอทราบ ในกรณีที่ คปก. พิจารณาให้ความยินยอมหรืออนุญาต ผู้ได้รับความยินยอมหรืออนุญาต ต้องเยียวยาหรือชดเชยเกษตรกร วางหลักประกัน และชำระค่าตอบแทนการใช้ประโยชน์ที่ดิน ก่อนรับมอบหนังสือยินยอมหรืออนุญาต ดังนี้  
  
 5.1 การเยียวยาหรือชดเชยเกษตรกร  
  
 5.1.1 ให้กำหนดเป็นจำนวนเงินหรือประโยชน์อย่างอื่น โดยผู้ได้รับความยินยอมหรืออนุญาตทำข้อตกลงกับเกษตรกรผู้ได้รับผลกระทบในพื้นที่ที่ได้แสดงไว้ต่อ ส.ป.ก. (พื้นที่ที่ขอใช้ประโยชน์ที่ดินตามคำขอความยินยอมหรืออนุญาตหรือที่ได้แสดงเพิ่มเติมหรือเปลี่ยนแปลงข้อตกลงในภายหลัง) ซึ่งการเยียวยาหรือชดเชยเกษตรกร และให้คำนึงถึงการครอบครองและทำประโยชน์โดยสุจริตของเกษตรกรที่จะได้รับผลกระทบนั้นเป็นสำคัญ  
  
 5.1.2 ให้เยียวยาหรือชดเชยเกษตรกร ซึ่งเป็นผู้มีสิทธิในที่ดินนั้นตามกฎหมายว่าด้วยการปฏิรูปที่ดินเพื่อเกษตรกรรม ได้แก่ ผู้เช่า ผู้เช่าซื้อ ผู้ได้รับสิทธิเข้าทำประโยชน์ในที่ดินในเขตปฏิรูปที่ดิน หรือผู้ถือครองและทำกินในเขตปฏิรูปที่ดิน ที่อาจได้รับการจัดที่ดินตามกฎหมายว่าด้วยการปฏิรูปที่ดินเพื่อเกษตรกรรม  
  
 5.1.3 ให้แสดงหลักฐานการเยียวยาหรือชดเชยเกษตรกร ต่อ ส.ป.ก.  
  
 5.2 การวางหลักประกัน ให้วางไว้กับ ส.ป.ก. โดยวางเป็นจำนวนเงินเท่ากับมูลค่าของค่าใช้จ่ายในการดำเนินการตามแผนการจัดทำกิจกรรมเพื่อรับผิดชอบต่อสังคมและสิ่งแวดล้อม หรือค่าใช้จ่ายในการดำเนินการตามแผนการฟื้นฟูที่ดินในระหว่างการใช้ที่ดินและก่อนส่งคืนที่ดิน แล้วแต่อย่างใดสูงกว่า ทั้งนี้ จำนวนเงินหลักประกันที่วางต้องไม่น้อยกว่าหนึ่งแสนบาทแต่ไม่เกินกว่าห้าล้านบาท โดยใช้เงินสด เช็คเงินสด หรือหนังสือค้ำประกันของธนาคารพาณิชย์ภายในประเทศ แต่ต้องมีอายุการประกันคลอบคุลมตลอดระยะเวลาการดำเนินกิจการตามที่ได้รับความยินยอมหรืออนุญาต  
  
 5.3 การชำระค่าตอบแทนการใช้ที่ดิน ให้ชำระไว้กับ ส.ป.ก. ดังนี้  
  
 5.1.1 กรณีรอนสิทธิเกษตรกร (เกษตรกรยังสามารถใช้ประโยชน์ที่ดินนั้นเพื่อประกอบเกษตรกรรมได้) เรียกเก็บครั้งเดียวเท่ากับอัตราร้อยละของราคาประเมินทุนทรัพย์ที่ดินของกรมธนารักษ์ คูณด้วยเนื้อที่และระยะเวลาที่ได้รับความยินยอม  
  
 5.1.2 กรณีใช้ที่ดินมีผลให้เกษตรกรไม่สามารถใช้ประโยชน์ที่ดินนั้นเพื่อประกอบเกษตรกรรม เรียกเก็บครั้งเดียวเท่ากับอัตราค่าตอบแทนการใช้ที่ดิน คูณด้วยเนื้อที่และระยะเวลาที่ได้รับความยินยอมหรืออนุญาต โดยอัตราค่าตอบแทนแต่ละช่วงปีกำหนดไว้ในบัญชีค่าตอบแทนการใช้ที่ดินแนบท้าย ระเบียบ คปก. ว่าด้วยหลักเกณฑ์ วิธีการ และเงื่อนไขในการใช้และค่าตอบแทนการใช้ประโยชน์ที่ดินในเขตปฏิรูปที่ดิน พ.ศ. 2561  
  
 5.1.3 ค่าตอบแทนการใช้ประโยชน์ที่ดินที่มีระยะเวลาดำเนินกิจการตั้งแต่สิบปีขึ้นไป อาจแบ่งงวดชำระเป็นรายปีได้ไม่เกินกว่าห้างวด แต่ต้องชำระงวดแรกก่อนรับมอบหนังสืออนุญาตให้ใช้ประโยชน์ที่ดิน  
  
 5.4 ส.ป.ก. กำหนดวันและแจ้งให้มารับมอบหนังสือยินยอมหรือหนังสืออนุญาต ณ ส.ป.ก.  
  
หมายเหตุ : 1. ขั้นตอนการดำเนินงานตามคู่มือจะเริ่มนับระยะเวลาตั้งแต่เจ้าหน้าที่ตรวจสอบเอกสารครบถ้วนถูกต้องตามที่ระบุไว้ในคู่มือประชาชนเรียบร้อยแล้ว  
  
 2. กรณีที่ความไม่ถูกต้องของเอกสารที่ตรวจพบในภายหลังเป็นเหตุที่ไม่อาจอนุญาตได้ ผู้อนุญาตจะมีคำสั่งไม่อนุญาต  
  
 3. ขั้นตอนการดำเนินการตามคู่มือจะเริ่มนับระยะเวลาตั้งแต่เจ้าหน้าที่ตรวจสอบคำขอความยินยอมหรือขออนุญาตและเอกสารหลักฐาน ถูกต้องและครบถ้วน ตามที่ระบุไว้ในคู่มือสำหรับประชาชนเรียบร้อยแล้ว

**ช่องทางการให้บริการ**

|  |  |
| --- | --- |
| **สถานที่ให้บริการ**  สำนักงานการปฏิรูปที่ดินเพื่อเกษตรกรรม หรือ สำนักงานการปฏิรูปที่ดินจังหวัดราชบุรี (41 ตำบลหน้าเมือง อำเภอเมืองราชบุรี จังหวัดราชบุรี 70000)/ติดต่อด้วยตนเอง ณ หน่วยงาน  (หมายเหตุ: -) | **ระยะเวลาเปิดให้บริการ** เปิดให้บริการวัน จันทร์ ถึง วันศุกร์ (ยกเว้นวันหยุดที่ทางราชการกำหนด) ตั้งแต่เวลา 08:30 - 16:30 น. |
| **สถานที่ให้บริการ**  ศูนย์ดำรงธรรมจังหวัดราชบุรี/ติดต่อด้วยตนเอง ณ หน่วยงาน  (หมายเหตุ: -) | **ระยะเวลาเปิดให้บริการ** เปิดให้บริการวัน จันทร์ ถึง วันศุกร์ (ยกเว้นวันหยุดที่ทางราชการกำหนด) ตั้งแต่เวลา 08:30 - 16:30 น. |

**ขั้นตอน ระยะเวลา และส่วนงานที่รับผิดชอบ**

**ระยะเวลาในการดำเนินการรวม :**146 วันทำการ

| **ลำดับ** | **ขั้นตอน** | **ระยะเวลา** | **ส่วนที่รับผิดชอบ** |
| --- | --- | --- | --- |
| 1) | **การตรวจสอบเอกสาร**  1.1 ยื่นคำขอ 1.2 ตรวจสอบคำขอและเอกสารประกอบคำขอ 1.3 ออกใบรับคำขอ  (หมายเหตุ: (หรือยื่นคำขอ ณ สำนักงานการปฏิรูปที่ดินจังหวัด)) | 1 วันทำการ | สำนักงานการปฏิรูปที่ดินเพื่อเกษตรกรรม |
| 2) | **การพิจารณา**  2.1ส.ป.ก. จว.ดำเนินการตรวจสอบสภาพพื้นที่และจัดทำรายงาน พร้อมความเห็นเบื้องต้น2.2คณะอนุกรรมการพิจารณาให้ความยินยอมหรืออนุญาตการใช้ประโยชน์ที่ดินในเขตปฏิรูปที่ดิน พิจารณากลั่นกรอง2.3คณะกรรมการปฏิรูปที่ดินเพื่อเกษตรกรรมพิจารณาให้ความยินยอมหรืออนุญาต2.4 ส.ป.ก. หรือ ส.ป.ก. จว.ผู้รับคำขอมีหนังสือแจ้งผลการพิจารณาให้ผู้ยื่นคำขอทราบ2.5ส.ป.ก. ดำเนินการตรวจสอบหลักฐานการเยียวยาหรือชดเชย ตรวจสอบหลักประกันและให้วางหลักประกัน รับชำระค่าตอบแทนการใช้ประโยชน์ที่ดินพร้อมจัดทำหนังสือแจ้งให้มารับมอบเอกสาร  (หมายเหตุ: ((-กรณียื่นคำขอ ณ ส.ป.ก. จะส่งคำขอ เอกสารหลักฐาน ให้ ส.ป.ก.จังหวัดดำเนินการ - กรณีมีเหตุจำเป็นไม่อาจพิจารณาให้แล้วเสร็จภายใน 60 วันให้ขยายเวลาออกไปได้ไม่เกิน 30 วัน -กรณีขอเกิน 500ไร่/เกิน 30 ปีเสนอคณะรัฐมนตรี \* ส.ป.ก. หมายถึง สำนักงานการปฏิรูปที่ดินเพื่อเกษตรกรรม   ส.ป.ก. จว. หมายถึง สำนักงานการปฏิรูปที่ดินจังหวัด  )) | 144 วันทำการ | สำนักงานการปฏิรูปที่ดินเพื่อเกษตรกรรม |
| 3) | **การลงนาม/คณะกรรมการมีมติ**  3.1 เลขาธิการสำนักงานการปฏิรูปที่ดินเพื่อเกษตรกรรมลงนามในหนังสือยินยอมหรืออนุญาต  (หมายเหตุ: -) | 1 วันทำการ | สำนักงานการปฏิรูปที่ดินเพื่อเกษตรกรรม |

**รายการเอกสาร หลักฐานประกอบ**

| **ลำดับ** | **ชื่อเอกสาร จำนวน และรายละเอียดเพิ่มเติม (ถ้ามี)** | **หน่วยงานภาครัฐผู้ออกเอกสาร** |
| --- | --- | --- |
| 1) | **บัตรประจำตัวประชาชน**  **ฉบับจริง**1ฉบับ  **สำเนา**0ฉบับ  **หมายเหตุ**(กรณีที่มีการเชื่อมโยงฐานข้อมูลกับกระทรวงมหาดไทยแล้วจะมีการยกเลิกการเรียกเก็บสำเนาบัตรประจำตัวประชาชน จากผู้รับบริการ) | กรมการปกครอง |
| 2) | **สำเนาทะเบียนบ้าน**  **ฉบับจริง**1ฉบับ  **สำเนา**0ฉบับ  **หมายเหตุ**(กรณีที่มีการเชื่อมโยงฐานข้อมูลกับกระทรวงมหาดไทยแล้วจะมีการยกเลิกการเรียกเก็บสำเนาทะเบียนบ้านจากผู้รับบริการ) | กรมการปกครอง |
| 3) | **หนังสือรับรองนิติบุคคล**  **ฉบับจริง**0ฉบับ  **สำเนา**1ฉบับ  **หมายเหตุ**(หรือหลักฐานการจดทะเบียนนิติบุคคลซึ่งออกให้ไม่เกินหกเดือน) | กรมพัฒนาธุรกิจการค้า |
| 4) | **หนังสือมอบอำนาจ**  **ฉบับจริง**1ฉบับ  **สำเนา**0ฉบับ  **หมายเหตุ**- | - |
| 5) | **แผนงานและโครงการประกอบคำขอ ประเภทของกิจการ สถานที่ประกอบกิจการและจำนวนเนื้อที่ ที่ต้องการขอรับอนุญาต ทุนที่ใช้ดำเนินงานของโครงการ รวมทั้งแผนการเพิ่มทุนในอนาคต ลักษณะของการดำเนินงาน ของโครงการโดยระบุลักษณะการใช้ที่ดินหรืออสังหาริมทรัพย์ขั้นตอนและวิธีการดำเนินงาน แนวทางการบริหารและการจัดการโครงการผลตอบแทนโครงการระยะเวลาคืนทุนของโครงการและเครื่องชี้วัดอื่นๆ ที่แสดงโอกาสความสัมฤทธิ์ผลของการประกอบการประโยชน์ที่คาดว่าเกษตรกร สถาบันเกษตรกร และ ส.ป.ก. จะได้รับ**  **ฉบับจริง**1ฉบับ  **สำเนา**0ฉบับ  **หมายเหตุ**- | - |
| 6) | **แผนผังการใช้ประโยชน์ที่ดินที่แสดงขอบเขตของเนื้อที่และลักษณะการใช้ที่ดิน จำแนกตามที่ระบุไว้ในข้อ 1 พร้อมแผนผังแบบแปลนการก่อสร้าง**  **ฉบับจริง**1ฉบับ  **สำเนา**0ฉบับ  **หมายเหตุ**- | - |
| 7) | **ใบอนุญาตให้ประกอบการ**  **ฉบับจริง**1ฉบับ  **สำเนา**0ฉบับ  **หมายเหตุ**- | - |
| 8) | **หนังสือเสนอขายไฟฟ้า หนังสือตอบรับการซื้อขายไฟฟ้า หรือสัญญาซื้อขายไฟฟ้า**  **ฉบับจริง**1ฉบับ  **สำเนา**0ฉบับ  **หมายเหตุ**- | - |
| 9) | **สัญญาเช่าที่ดินหรืออสังหาริมทรัพย์เพื่อประกอบกิจการสนับสนุนหรือเกี่ยวเนื่องกับการปฏิรูปที่ดินเพื่อเกษตรกรรมในเขตปฏิรูปที่ดินจังหวัด (ส.ป.ก. 4-119)**  **ฉบับจริง**0ฉบับ  **สำเนา**1ฉบับ  **หมายเหตุ**- | สำนักงานการปฏิรูปที่ดินเพื่อเกษตรกรรม |
| 10) | **หลักฐานการรับรองของสำนักงานคณะกรรมการกำกับกิจการพลังงานว่า เป็นกิจการหรือโครงการที่อยู่ภายใต้ยุทธศาสตร์ชาติหรือแผนพัฒนาเศรษฐกิจและสังคมcห่งชาติหรือเป็นนโยบายของรัฐบาลหรือคณะรัฐมนตรีมีมติให้ดำเนินการ ตลอดจนมีวัตถุประสงค์สอดคล้องกับนโยบายพลังงานของประเทศหรือนโยบายเกี่ยวกับ การจัดหาพลังงานหรือสร้างความมั่นคง ในการผลิตพลังงานตามมติคณะรัฐมนตรี หรือแผนพัฒนากำลังผลิตไฟฟ้าของประเทศไทย พ.ศ. 2558-2579 และแผนพัฒนาพลังงานทดแทนและพลังงานทางเลือก พ.ศ. 2558-2579 แผนบริหารจัดการน้ำมันเชื้อเพลิง พ.ศ. 2558-2579**  **ฉบับจริง**1ฉบับ  **สำเนา**0ฉบับ  **หมายเหตุ**(แผนบริหารจัดการก๊าซธรรมชาติ พ.ศ. 2558-2579 ที่คณะรัฐมนตรี ได้มีมติเห็นชอบเมื่อวันที่ 27 ตุลาคม พ.ศ. 2558 ทั้งนี้ ให้รวมถึงกรณีที่มีการแก้ไขเพิ่มเติมหรือปรับปรุงแผนซึ่งได้รับความเห็นชอบจากคณะรัฐมนตรีในภายหลังด้วย (กรณีกิจการระบบโครงข่ายพลังงาน)  ) | - |
| 11) | **หลักฐานการได้รับความยินยอมหรืออนุญาตให้ใช้ประโยชน์ที่ดินในเขตปฏิรูปที่ดินไปแล้วนอกเหนือจากกิจการตามคำขอนี้**  **ฉบับจริง**1ฉบับ  **สำเนา**0ฉบับ  **หมายเหตุ**- | - |
| 12) | **หนังสือยินยอมให้ใช้ที่ดินหรือสละสิทธิในที่ดินหรือสละคำขอรับการจัดที่ดินของเกษตรกร ซึ่งมีผลต่อเมื่อผู้ยื่นคำขอฉบับนี้ได้รับความยินยอมหรืออนุญาตจากคณะกรรมการปฏิรูปที่ดินเพื่อเกษตรกรรมและดำเนินการเยียวยาหรือชดเชยเกษตรกรตามหนังสือ**  **ฉบับจริง**1ชุด  **สำเนา**0ชุด  **หมายเหตุ**(กรณีกิจการระบบโครงข่ายพลังงานหรือเกี่ยวเนื่องกับ  กิจการผลิตไฟฟ้าจากพลังงานลมหรือกิจการระบบโครงข่ายพลังงาน) ) | - |
| 13) | **แผนการจัดทำกิจกรรมเพื่อรับผิดชอบต่อสังคมและสิ่งแวดล้อมในชุมชนเกษตรกรในเขตปฏิรูปที่ดิน ซึ่งแสดงงบประมาณที่เป็นไปได้ในการดำเนินการตามแผนดังกล่าว**  **ฉบับจริง**1ชุด  **สำเนา**0ชุด  **หมายเหตุ**- | - |
| 14) | **แผนการฟื้นฟูที่ดินเพื่อการทำเกษตรกรรมในระหว่างการใช้ที่ดินและก่อนส่งคืนที่ดิน ซึ่งแสดงงบประมาณที่เป็นไปได้ในการดำเนินการตามแผนดังกล่าว**  **ฉบับจริง**1ชุด  **สำเนา**0ชุด  **หมายเหตุ**- | - |

**ค่าธรรมเนียม**

| **ลำดับ** | **รายละเอียดค่าธรรมเนียม** | **ค่าธรรมเนียม (บาท / ร้อยละ)** |
| --- | --- | --- |
| 1) | **ไม่มีค่าธรรมเนียม**  (หมายเหตุ: -) | **ค่าธรรมเนียม** 0 บาท |

**ช่องทางการร้องเรียน แนะนำบริการ**

| **ลำดับ** | **ช่องทางการร้องเรียน / แนะนำบริการ** |
| --- | --- |
| 1) | สำนักงานการปฏิรูปที่ดินเพื่อเกษตรกรรม  (หมายเหตุ: (เลขที่ 1 ถนนราชดำเนินนอก แขวงบ้านพานถม เขตพระนคร กรุงเทพฯ 10200 หรือเว็บไซต์ http://eoffice.alro.go.th/alro\_complain )) |
| 2) | สำนักงานการปฏิรูปที่ดินจังหวัด  (หมายเหตุ: (ณ สำนักงานการปฏิรูปที่ดินจังหวัดที่ยื่นคำขอ)) |
| 3) | ศูนย์บริการประชาชน สำนักปลัดสำนักนายกรัฐมนตรี  (หมายเหตุ: ( เลขที่ 1 ถ.พิษณุโลก เขตดุสิต กทม. 10300 / สายด่วน 1111 / www.1111.go.th / ตู้ ปณ.1111 เลขที่ 1 ถ.พิษณุโลก เขตดุสิต กทม. 10300)) |
| 4) | ศูนย์รับเรื่องร้องเรียนการทุจริตในภาครัฐ  (หมายเหตุ: (สำนักงานคณะกรรมการป้องกันและปราบปรามการทุจริตในภาครัฐ (สำนักงาน ป.ป.ท.) - 99 หมู่ 4 อาคารซอฟต์แวร์ปาร์ค ชั้น 2 ถนนแจ้งวัฒนะ ตำบลคลองเกลือ อำเภอปากเกร็ด จังหวัดนนทบุรี 11120 - สายด่วน 1206 / โทรศัพท์ 0 2502 6670-80 ต่อ 1900 , 1904- 7 / โทรสาร 0 2502 6132 - www.pacc.go.th / www.facebook.com/PACC.GO.TH  ศูนย์รับเรื่องร้องเรียนสำหรับนักลงทุนต่างชาติ (The Anti-Corruption Operation center) Tel : +66 92 668 0777 / Line : Fad.pacc / Facebook : The Anti-Corruption Operation Center / Email : Fad.pacc@gmail.com)) |

**แบบฟอร์ม ตัวอย่างและคู่มือการกรอก**

| **ลำดับ** | **ชื่อแบบฟอร์ม** |
| --- | --- |
| 1) | คู่มือการขอและพิจารณาให้ความยินยอมหรืออนุญาตให้ใช้ประโยชน์ที่ดินในเขตปฏิรูปที่ดิน  (หมายเหตุ: (เว๊ปไซต์ สำนักงานการปฏิรูปที่ดินเพื่อเกษตรกรรม สำนักกฎหมาย /บริการ /คู่มือหรือแนวทางการปฏิบัติงาน/คู่มือการขอและพิจารณาให้ความยินยอมหรืออนุญาตให้ใช้ประโยชน์ที่ดินในเขตปฏิรูปที่ดิน)) |

**หมายเหตุ**

-

**ข้อมูลสำหรับเจ้าหน้าที่**

**ชื่อกระบวนงาน:**การขอความยินยอมหรือขออนุญาตใช้ประโยชน์ที่ดินในเขตปฏิรูปที่ดินกิจการผลิตพลังงานไฟฟ้าจากพลังงานลม ได้รับอนุญาตตามระเบียบคณะกรรมการปฏิรูปที่ดินเพื่อเกษตรกรรม ก่อนวันที่ 23 มิถุนายน 2560 และการดำเนินการอันเกี่ยวเนื่องกับกิจการผลิตไฟฟ้าจากพลังงานลม

**หน่วยงานกลางเจ้าของกระบวนงาน**:สำนักงานการปฏิรูปที่ดินเพื่อเกษตรกรรม สำนักงานการปฏิรูปที่ดินเพื่อเกษตรกรรม สำนักงานการปฏิรูปที่ดินเพื่อเกษตรกรรม

**ประเภทของงานบริการ:**กระบวนงานบริการที่เบ็ดเสร็จในหน่วยเดียว

**หมวดหมู่ของงานบริการ:** อนุญาต/ออกใบอนุญาต/รับรอง

**กฎหมายที่ให้อำนาจการอนุญาต หรือที่เกี่ยวข้อง:**

|  |
| --- |
| 1)กฎกระทรวง กำหนดหลักเกณฑ์ วิธีการ และเงื่อนไขในการขอและการพิจารณาให้ความยินยอมหรืออนุญาต ให้ใช้ประโยชน์ที่ดินในเขตปฏิรูปที่ดิน พ.ศ. 2560 |
| 2)คำสั่งหัวหน้าคณะรักษาความสงบแห่งชาติ ที่ 31/2560 เรื่อง การใช้ที่ดินเพื่อเกษตรกรรมตามกฎหมายว่าด้วย การปฏิรูปที่ดินเพื่อเกษตรกรรมให้เกิดประโยชน์สูงสุดแก่เกษตรกรและประโยชน์สาธารณะของประเทศ สั่ง ณ วันที่ 23 มิถุนายน พุทธศักราช 2560 |
| 3)ระเบียบคณะกรรมการปฏิรูปที่ดินเพื่อเกษตรกรรม ว่าด้วยหลักเกณฑ์ วิธีการ และเงื่อนไขในการใช้และค่าตอบแทนการใช้ประโยชน์ที่ดินในเขตปฏิรูปที่ดิน พ.ศ. 2561 |

**ระดับผลกระทบ:** บริการที่มีความสำคัญด้านเศรษฐกิจ/สังคม

**พื้นที่ให้บริการ:**ส่วนกลาง, ส่วนภูมิภาค

**กฎหมายข้อบังคับ/ข้อตกลงที่กำหนดระยะเวลา:**กฎกระทรวง กำหนดหลักเกณฑ์ วิธีการ และเงื่อนไขในการขอและการพิจารณาให้ความยินยอมหรืออนุญาต ให้ใช้ประโยชน์ที่ดินในเขตปฏิรูปที่ดิน พ.ศ. 2560 **ระยะเวลาที่กำหนดตามกฎหมาย / ข้อกำหนด ฯลฯ:** 90.0

**ข้อมูลสถิติของกระบวนงาน:**

จำนวนเฉลี่ยต่อเดือน 0

จำนวนคำขอที่มากที่สุด 0

จำนวนคำขอที่น้อยที่สุด 0

**ชื่ออ้างอิงของคู่มือประชาชน:** การขอความยินยอมหรือขออนุญาตใช้ประโยชน์ที่ดินในเขตปฏิรูปที่ดินกิจการผลิตพลังงานไฟฟ้าจากพลังงานลม ได้รับอนุญาตตามระเบียบคณะกรรมการปฏิรูปที่ดินเพื่อเกษตรกรรม ก่อนวันที่ 23 มิถุนายน 2560 และการดำเนินการอันเกี่ยวเนื่องกับกิจการผลิตไฟฟ้าจากพลังงานลม สำนักงานการปฏิรูปที่ดินจังหวัดราชบุรี สำเนาคู่มือประชาชน 21/02/2019 09:54

เอกสารฉบับนี้ดาวน์โหลดจากเว็บไซต์ระบบสารสนเทศศูนย์กลางข้อมูลคู่มือสำหรับประชาชน

Backend.info.go.th

วันที่เผยแพร่คู่มือ: -